text: Ukendt mand skjulte sprængstof
  12 april 2012 kl. 11.34
  Politiet løslader mand fra Kolding og er på bar bund i mystisk sag om fund af sprængstof.
  Fyns Politi har valg at løslade valgte den 51-årige mand, der onsdag blev anholdt efter fundet af 3,4 kilo sprængstof under et hus i Odense.
  - Han er kommet med en forklaring, som vi har efterprøvet. På den baggrund, kan vi pille ham ud af sagen, siger vicepolitiinspektør Albert Rasmussen.
  Manden blev anholdt i Kolding og mistænkt, fordi han for nylig fraflyttede den ejendom i Birkeparken, hvor sprængstofferne blev fundet i et aflåst kælderrum.
  Ud over de 3,4 kilo lå der også flere detonatorer i en kasse. De blev fundet af viceværten i forbindelse med den 51-åriges fraflytning.
  Men den 51-årige viste sig altså at have alibiet i orden og løsladelsen er Fyns Politi nu sat tilbage til start i sagen.
  Efterforskerne skal nu forsøge at finde ud af, hvem der ellers har haft adgang til mandens kælderrum.
  Sprængstofferne blev hentet af forsvarets ammunitionsryddere, der konkluderede, at der ikke havde været fare for, at kælderrummet under beboelsesejendommen skulle ryge i luften.
  